Quiévelon

Quiévelon estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 164 loĝantojn laŭ censo plenumita en 1999.


 Geografio 
Quiévelon estas ĉirkaŭurbeto kaj parto de la aglomeraĵo de Maubeuge, kiu havas proksimume 120 000 loĝantojn kaj inkludas interalie la urbetojn Aulnoye-Aymeries, Haumont, Jeumont, Feignies, Rousies kaj Ferrière-la-Grande.

Ĝi troviĝas proksime al la landlimo kun Belgio. La teritorio de la komunumo etendiĝas sur 4,35 km².

 Vidindaĵoj 
La plej fama loko de la vilaĝo estas la tiel nomata "groto de Quiévelon", en kiu videblas statuo de la Dipatrino Maria. Antaŭ la groto staras la loka mortmonumento.

 Administrado 
Quiévelon apartenas al la kantono Maubeuge-Sud, kies ĉefurbo estas Maubeuge. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono Maubeuge-Sud

Kategorio:Komunumoj de Nord